Source: https://www.eca.europa.eu/fi/Pages/Environmental-management.aspx
Timestamp: 2019-10-16 18:39:43+00:00
Document Index: 13306922

Matched Legal Cases: ['TUOMIOISTUIN\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Ympäristöasioiden hallinta | EUROOPAN TILINTARKASTUSTUOMIOISTUIN
Etusivu > Ympäristöasioiden hallinta
Euroopan unioni on sitoutunut maailmanlaajuiseen ympäristönsuojeluun, joten myös EU:n toimielinten on toteutettava ympäristöpolitiikkaa. Euroopan tilintarkastustuomioistuimella on EU:n toimielimenä velvollisuus edistää kestävää kehitystä soveltamalla päivittäisessä työssään asianmukaista ympäristöasioiden hallintaa koskevia periaatteita.
Tilintarkastustuomioistuin virallisti osallistumisensa laadukasta ympäristöasioiden hallintaa koskevaan aloitteeseen hyväksymällä 28. marraskuuta 2014 ympäristöpolitiikan, jota se noudattaa toiminnassaan. Tilintarkastustuomioistuin sitoutuu ympäristöpolitiikassaan:
ottamaan käyttöön hiilidioksidipäästöjä vähentäviä toimenpiteitä;
edistämään tehokasta energiankäyttöä ja vähentämään sähkön-, veden- ja paperinkulutusta;
sisällyttämään ympäristökriteerit julkisia hankintoja koskeviin menettelyihinsä;
soveltamaan parhaita käytäntöjä jätehuoltoon;
kannustamaan koko henkilöstöään toimimaan kestävällä tavalla ja edistämään aktiivisesti ympäristöpolitiikan tavoitteita.
Tilintarkastustuomioistuimen ympäristöpolitiikka (päivitetty 27. helmikuuta 2018) (linkki)
Ympäristöstandardi ISO 14001:2015
Tilintarkastustuomioistuin täyttää kansainvälisesti sovitun ISO 14001:2015 -laatustandardin (ympäristöasioiden hallintajärjestelmä, Environmental management system) sertifiointikriteerit ja on virallisesti ISO 14001 -sertifioitu.
ISO 14001:2015 -sertifiointi (linkki)
Ympäristöasioiden hallinta- ja auditointijärjestelmä (EMAS)
Tilintarkastustuomioistuin on mukana EU:n ympäristöasioiden hallinta- ja auditointijärjestelmässä (EMAS). Järjestelmä on hallintaväline, jonka tarkoituksena on arvioida organisaatioiden ympäristötehokkuutta, raportoida siitä ja parantaa sitä. Tilintarkastustuomioistuin rekisteröitiin EMAS-järjestelmään maaliskuussa 2017. Toimielin ylläpitää ISO 14001 -standardin mukaista ympäristöasioiden hallintajärjestelmää, joka perustuu EMAS-asetukseen (EY) N:o 1221/2009 ja EMAS-asetuksen muutosasetukseen (EU) 2017/1505.
Lisätietoja on saatavissa tilintarkastustuomioistuimen ympäristöselonteosta, jonka akkreditoitu todentaja on hyväksynyt. Selonteossa esitetään toimielimen ympäristötehokkuutta koskevat tulokset ja mahdolliset suunnitelmat niiden parantamiseksi jatkossa.
Tilintarkastustuomioistuimen ympäristöselonteko 2018 (linkki)
Tilintarkastustuomioistuimen hiilijalanjälkiselvitykset
Tilintarkastustuomioistuin teki vuonna 2014 alustavan diagnoosin toimintansa aiheuttamista kasvihuonekaasupäästöistä. Tarkoituksena oli toimielimen hiilidioksidipäästöjen systemaattinen vähentäminen.
Tilintarkastustuomioistuin julkaisee vuosittain hiilidioksiditaseensa. Taseen avulla seurataan, miten toimielin pienentää hiilijalanjälkeään laajemman EMAS-hankkeen yhteydessä ja on siten mukana toteuttamassa EU:n ympäristösitoumusta ja edistämässä Eurooppa 2020 -kasvustrategian kestävää kehitystä koskevaa tavoitetta.
Tilintarkastustuomioistuin laatii parhaillaan hiilidioksidipäästöjen hyvittämisstrategiaa.
Tilintarkastustuomioistuimen hiilijalanjälkiselvitys 2017 (linkki)
Tilintarkastustuomioistuimen ympäristöselonteko 2017
Tilintarkastustuomioistuimen ympäristöselonteko 2016
Tilintarkastustuomioistuimen hiilijalanjälkiselvitys 2016
Tilintarkastustuomioistuimen hiilijalanjälkiselvitys 2015
Tilintarkastustuomioistuimen hiilijalanjälkiselvitys 2014
Käytöstä poistettujen tietoteknisten laitteiden lahjoittaminen